[{"text_idx": "#000001", "text": "Cefais gyfarfod briffio a\u0302 chynllun Alaw Mo\u0302n, y cynllun i gael fferm Solar ger Llyn Alaw. Mae\u2019n gyfnod digynsail o ran twf yn y sector ynni adnewyddol. Ond mae\u2019n bwysig ein bod yn edrych yn union beth fydd yr elw cymunedol o\u2019r prosiect. Byddaf yn edrych yn ofalus dros y datblygiadau dros yr wythnosau nesaf."}, {"text_idx": "#000002", "text": "Cefais gyfarfod a\u0302\u2019r bad achub ym Mae Trearddur, wedi iddynt fod allan ar y dw\u0302r yn achub dynes a oedd yn syrffio yr wythnos flaenorol. Roedd yn gyfle gwych i mi allu diolch iddynt am eu gwaith anhygoel yno. Diolch!"}, {"text_idx": "#000004", "text": "Nos Lun wych unwaith eto yn cael sgwrsio ac ateb unrhyw bryderon sy\u2019n codi gydag etholwyr. Ymunodd llawer yn y sesiwn eto\u2019r wythnos hon, ac roedd yn braf gweld cymaint yn gweld budd o\u2019r sesiwn unwaith eto."}, {"text_idx": "#000005", "text": "Gofynais gwestiwn cynta\u2019r tymor newydd yn y 6ed Senedd i\u2019r Prif Weinidog, a gofyn iddo am ddatganiad i\u2019r argyfwng tai yr ydym yn ei wynebu. Mae\u2019n sefyllfa argyfyngus y mae\u2019n rhaid i\u2019r Llywodraegth fynd i\u2019r afael a\u0302 hi, a hynny ar frys. Mae gormod o bobl ifanc yn cael eu prisio allan o\u2019u cymunedau \u2013 mae\u2019n rhaid datrys y broblem hon cyn iddi fynd yn rhy hwyr."}, {"text_idx": "#000006", "text": "Ymatebais i\u2019r diweddaraf am y rheoliadau Covid-19, gan gynnig sylw i ambell ddiwygiad ac mi wnes ape\u0302l funud olaf ar y Llywodraeth i roi gwybod pa gamau fydd yna i ganiata\u0301u pethau fel parkruns i ddigwydd yn fuan\u2014digwyddiadau chwaraeon sydd mor llesol ar gyfer y corff a\u2019r meddwl, ac i ganiata\u0301u cefnogwyr i wylio Caernarfon yn erbyn y Drenewydd, ddydd Sadwrn yma. Mae modd gwneud y pethau yma yn ddiogel, ac mi wnes erfyn arnynt i wneud popeth y gallen nhw."}, {"text_idx": "#000008", "text": "Fel bob wythnos, cynhaliais fy nghymhorthfa er mwyn rhoi\u2019r cyfle i bobl leisio\u2019u problemau neu bryderon ac i mi gynnig datrysiad neu gymorth iddynt."}, {"text_idx": "#000009", "text": "Gyda chymorth fy nhi\u0302m, atebais lawer o ebyst a galwadau ffo\u0302n nifer o etholwyr drwy gydol yr wythnos."}]